Žeimių dvaro koplyčia

Žeimių dvaro sodybos koplyčia, arba Žeimių sukilėlių koplytėlė – koplyčia Žeimiuose, į šiaurę nuo miestelio centro, kairėje Kauno gatvės pusėje prie kelio . Žeimių dvaro ansamblio dalis, XVIII a. mūrinis statinys (unik. kodas ). Apleistas statinys pagal arch. Ruslano Aranausko projektą 2014 m. buvo remontuojamas. Atidarytas ir pašventintas 2014 m. lapkričio 28 d.

 Istorija 

Koplytėlės istorija siejama su 1831 m. sukilimu. Žeimiškiai pasakodavo, kad Žeimių dvaro savininkas išdavęs sukilėlius rusams. Sukilėliai išdaviką dvarininką sugavę ir pakorę liepoje, augusioje toje vietoje, kur dabar ir stovi koplytėlė. Manoma, jog tikslesnes žinias apie ją suteikia Adomo Medekšos brošiūrėlė, parašyta lenkų kalba ir išleista 1877 m. Lvove. Joje teigiama, kad koplytėlę 1768 m. pastatęs Teodoras Medekša savo sūnaus, Baro konfederacijos dalyvio, atminimui. Jis buvo rusų šalininkų nudurtas ietimi prie Aukštosios Būdos (tarp Kauno ir Pilviškių).

Pagal kitą versiją, ją statė Kosakovskiai, atsidėkodami likimui, kad Juozapas Antanas Kosakovskis, buvęs Napoleono adjutantas, ir Juozapas Dominykas Kosakovskis, Napoleono kariuomenėje vadovavęs lietuvių šaulių pulkui, sėkmingai grįžo iš rusų-prancūzų karo. Jei ši versija tikra, tai koplyčia būtų pastatyta XIX a.

Iki šių dienų Lietuvoje yra išlikusios trys koplytėlės Baro konfederacijai atminti. Žeimių sukilėlių koplytėlė dėl ten buvusios skulptūros dar buvo vadinama šv. Jono vardu.Žeimių dvaro Šv. Jono koplyčia. 1929 m. europeana.eu Ją pastatė Domininkas Medekša savo žuvusio sūnaus Teodoro garbei.Baro konfederacijos ženklai Jonavos krašte. Koplytėlė Žeimiuose aliojonava.lt 2023-09-29 Senajame Lietuvos dainyne užrašytos dainos „Kas tuos kapuose yra pakavotas?“ tekstas skirtas Teodorui. Bet tikroji jo palaidojimo vieta nežinoma.

 Architektūra 

Koplyčia 3 aukštų, apskritimo formos plano, stogeliai dengti molio čerpėmis virš I ir II tarpsnių profiliuotų karnizų. I aukšto patalpoje yra įėjimas iš rytų pusės (nuo dvaro), išlikusi tinkuoto mūro mensa, II aukšte yra šventojo skulptūra. 2014 m. remonto metu čerpių danga pakeista skardine. Sutvarkyta teritorija: išgrįstas akmenimis takas, vejoje pastatyti apšvietimo prožektoriai.

 Galerija 

 Šaltiniai 

 Nuorodos 

 Žeimių dvaro koplytėlė (zeimiudvaras.lt) 
 Sukilėlių koplytėlės atidarymo šventė

Kategorija:Jonavos rajono koplyčios
Kategorija:Žeimiai